als_Latn dik_Latn sag_Latn
Një tavolinë e rezervuar në zonën VIP të një lokali nate në zonën e Saukut është bërë shkak për përplasjen me armë mes disa të rinjve.
Ngjarja ndodhi dje në orët e para të mëngjesit në Tiranë, para lokalit ku këndonte Rigels Rajku, i njohur me emrin Noizy, ndërkohë që policia ka njoftuar arrestimin e dy personave dhe dokumentimin e plotë të ngjarjes.
Dy persona që dyshohet se u përfshinë në këtë konflikt u ndaluan nga shërbimet e Komisariatit nr.1, ndërsa personat që dyshohet se qëlluan me armë arritën të largoheshin me makinë, duke lënë pas vetëm targën, shkruan “Panorama”. Burime nga Policia e Tiranës thanë dje se ngjarja ndodhi rreth orës 04:20 dhe njoftimi është dhënë në sallën e emergjencave nga banorët e zonës, të cilët i kanë shtëpitë shumë pranë lokalit ku ndodhi konflikti. Të frikësuar për atë që po ndodhte afër dritareve të tyre, banorët kanë nxituar të telefonojnë policinë, duke thënë se aty po qëllohej me armë. Në vendin e ngjarjes kanë shkuar menjëherë shërbimet e Komisariatit nr.1 e më pas edhe punonjësit e Njësisë “Shqiponja”.
Para derës kryesore të lokalit janë gjetur 4 gëzhoja arme, që dyshohet se i përkasin një pistolete të përdorur nga autorët, që sipas dëshmitarëve janë larguar me shpejtësi me një automjet tip “Mercedez Benz”. Ndërsa gjatë ndjekjes, policia ka mundur të ndalojë një tjetër “Mercedez Benz”, duke shoqëruar dy të rinjtë që po largoheshin nga vendngjarja.
Mëngjesin e sotëm, policia njoftoi se ka arrestuar Elson Doçaj, 27 vjeç, lindur në Tropojë dhe banues në Tiranë dhe Përparim Gaxhaj, 27 vjeç, lindur në Mitrovicë dhe banues në Londër, Angli. Atyre iu sekuestrua edhe automjet i markës “Mercedez ” me targa Angleze FY 61 XFB.
ARRESTIMI
Ndërmjet këtyre shtetasve ka lindur një konflikt banal me truprojat e lokalit dhe kur janë larguar me mjetin e tyre, shtetasi Elson Doçaj ka qëlluar disa herë me armë në ajër. Në cilesinë e provës materiale janë gjetur dhe sekuestruar 4 gëzhoja pistoletë 9 mm si dhe një automjet i markës “Mercedez ” me targa Angleze FY 61 XFB. Këta shtetas kanë konsumuar veprat penale të “Prodhimit dhe mbajtjes pa leje të armëve luftarake dhe municioneve”, “Prishja e Qetësise Publike” dhe “Mos kallëzim krimi”, parashikuar nga nenet 274, 278 dhe 300 te Kodit Penal. Materialet i kaluan Prokurorisë pranë Gjykatës së Shkallës parë Tiranë.
DESHMITARET
Sipas dëshmitarëve që janë marrë në pyetje nga policia para lokalit të natës ka pasur një përleshje mes disa personave, që ka zgjatur disa minuta. Më pas janë dëgjuar disa të shtëna me armë, që sipas Policisë kanë qenë në ajër dhe nuk ka pasur persona të plagosur. Menjëherë pas të shtënave, dëshmitarët kanë deklaruar se nga parkingu i lokalit janë larguar 4 automjete të ndryshme. Ndërsa vetëm dy makina janë identifikuar deri tani nga policia. Njëra është makinë ku janë ndaluar dy personat e dyshuar si të përfshirë në konflikt, shtetasit Elti Doçaj dhe Përparim Goxha, për të cilët policia tha sot se i ka arrestuar.
als_Latn als_Latn als_Latn als_Latn als_Latn als_Latn als_Latn als_Latn als_Latn